[Zašto mačke to rade?]
One su slatke, simpatične,
i sudeći prema 26 milijardi pregleda više od 2 milliona youtube videa
na kojima one vrebaju,
skaču,
penju se,
prejedaju,
love,
oštre kandže,
mjauču,
i predu,
jedna stvar je sigurna:
mačke su veoma zabavne.
Ova donekle čudna mačja ponašanja,
istovremeno zabavna i zbunjujuća,
ostavljaju mnoge od nas da se pitamo: "Zašto mačke to rade?"
Kroz vrijeme, mačke su istovremeno bile usamljeni predatori za manje životinje
te plijen za veće mesojede.
Kao predator i plijen istovremeno,
opstanak njihove vrste zavisio je od presudnog instinktivnog ponašanja
koje još uvijek možemo zapaziti i kod divljih i pripitomljenih mačaka.
I dok se mačje ponašanje vaše kućne mačke Grizma može činiti zbunjujuće,
u divljini, ista ova ponašanja,
prirodno njegovana od mačaka milionima godina,
bi od Grizma napravili supermačku.
Omogućene jedinstvenom mišićnom strukturom
i izoštrenom sposobnošću držanja ravnoteže,
mačke su se penjale na visoke tačke gledišta da bi nadgledale svoj teritorij
i uočile plijen u divljini.
Danas, Grizmu ne trebaju ove posebne vještine da nađe i ulovi večeru
u svojoj posudi za hranu,
ali instinktivno, osmatranje dnevne sobe sa najviše police za knjige
je upravo ono što je ona evoluirala da radi.
Kao divlji predatori, mačke su oportunisti i love kad god je plijen dostupan.
Budući da je u većini slučajeva mačji plijen sitan,
mačke su u divljini morale da jedu više puta na dan,
i koristile su vještine prikradanja, vrebanja, ubijanja i hranjenja
da bi ostale site.
Ovo je razlog zbog kojeg Grizmo voli da lovi i vreba male igračke
i da jede manje obroke tokom dana i noći.
Također, sitni plijen se obično krije u sićušnim prostorima
u prirodnom okruženju mačaka
pa je jedno od objašnjenja za Grizmovu sklonost da poseže u posude i otvore
opčinjenost znatiželjom
koja je i pomogla da se osigura opstanak njene vrste milionima godina ranije.
U divljini, mačke su morale oštriti kandže zbog penjanja, lova i samoodbrane.
Oštrenje kandži o obližnje površine održavalo ih je u formi i spremnima,
pomagalo im da istegnu mišiće na leđima i nogama,
ali i da se oslobode stresa.
Tako da, nije da Grizmo mrzi vaš kauč,
stolicu,
otoman,
jastuke,
zavjese,
i sve ostalo što stavite u njeno okruženje.
Ona ove stvari cijepa na komadiće da bi očuvala kandže u tip-top stanju
zato jer je to upravo ono što su njeni preci radili da bi preživjeli.
Kao životinje koje su bile lovljene,
mačke su evoluirale da ne budu uhvaćene,
i u divljini, one koje su bile najbolje u izbjegavanju predatora su uspjevale.
Dakle, u vašoj kući danas,
Grizmo je ekspert u uvlačenju u male prostore,
pronalaženju i skrivanju na neobičnim mjestima.
To također objašnjava zašto ona preferira kutiju za pijesak čistu i bez mirisa -
manje je vjerovatno da će odati njenu lokaciju predatorima
koji možda njuškaju u blizini.
Uzmemo li u obzir sve što znamo o mačkama,
čini se da je jedno od njihovih dominantnih ponašanja
još uvijek jedno od najmisterioznijih.
Mačke mogu da predu iz brojnih razloga,
poput sreće,
stresa,
ili gladi.
Ono što je zanimljivo, je da je frekvencija njihovog predenja
između 25 i 150 herca
u rangu koji može pomoći pri regeneraciji tkiva.
Dakle, dok predenje čini Grizma odličnim društvom za spavanje,
moguće je da ono istovremeno zacjeljuje njene mišiće i kosti,
a možda čak i vaše.
Vremenom su se razvili kao
usamljeni predatori koji su lovili i ubijali da bi jeli,
i kao nečujni plijen koji se skrivao i bježao da preživi.
Današnje su mačke zadržale mnoge od tih instikata
koji su im omogućili da uspiju u divljini milionima godina.
Ovo objašnjava neka od njihovih, naizgled, čudnih ponašanja.
Za njih, naši domovi su njihove džungle.
Ali, ako je to tako, u očima naše mačke,
ko smo mi?
Velike, glupe, bezdlake mačke koje se s njima bore za resurse?
Užasno glupi predatori koje su one u stanju nadmudriti svaki dan?
Ili možda, one misle da smo mi plijen.